หุ้นปิดลบ 0.21 จุด
หุ้นไทยภาคเช้าปิดลบ 0.21 จุด ที่ 1,588.98 จุด ดัชนีแกว่งตัวในกรอบแคบทั้งบวกและลบ
3 พ.ค. 2556

หุ้นไทยภาคเช้าปิดลบ 0.21 จุด ที่ 1,588.98 จุด ดัชนีแกว่งตัวในกรอบแคบทั้งบวกและลบ
ดัชนีตลาดหลักทรัพย์แห่งประเทศไทย วันที่ 3 พ.ค. พุ่งขึ้นถึง 1,598.93 จุด ในช่วงเปิดตลาด แต่หลังจากนั้นปรับตัวลดลงอย่างต่อเนื่อง จนลงไปแตะที่ 1,584.53 จุด ก่อนที่จะมาปิดที่ 1,588.98 จุด ลดลง 0.21 จุด หรือ 0.01% มูลค่าการซื้อขาย 21,229.34 ล้านบาท
บริษัทหลักทรัพย์ (บล.) ฟินันเซีย ไซรัส ประเมินว่า ดัชนีหุ้นไทยแกว่งตัวผันผวนและมีสิทธิที่จะปรับพักตัวลงต่อเนื่องได้ จึงยังแนะนำให้แบ่งส่วนขายทำกำไรช่วงบวก เนื่องจากคาดว่ากรอบการขึ้นจะยังค่อนข้างจำกัด และรอเลือกหุ้นซื้อเฉพาะช่วงตลาดแกว่งย้อนลบ เพื่อลดความเสี่ยงจากการแกว่งผันผวนของตลาด
ขณะที่ บล.คันทรี่ กรุ๊ป คาดว่า หุ้นไทยในวันนี้จะได้ผลดีจากการรายงานตัวเลขเศรษฐกิจของสหรัฐที่ออกมาในระดับดี ราคาน้ำมันที่ปรับตัวเพิ่มขึ้น และการปรับลดดอกเบี้ยของ ECB
นอกจากนี้ยังมีปัจจัยบวกจากประเด็นการประมูลโครงการน้ำ 3.5 แสนล้านบาทที่สามารถเดินหน้าต่อได้ สร้างแรงซื้อเข้ามาในหุ้นกลุ่มรับเหมาก่อสร้าง ขณะที่แรง Sell on Fact หลังการประมูลจะกดดันให้เกิดแรงขายทำกำไรหลังความชัดเจน บล.คันทรี่ กรุ๊ป ระบุ
มูลค่าซื้อขาย 5 อันดับหลักทรัพย์ DEMCO ปิดที่ 17.60 บาท +0.30 บาท หรือ +1.73% มูลค่า 1,075.76 ล้านบาท CPALL &lt;XD&gt; ปิดที่ 41.75 บาท +0.25 บาท หรือ +0.60% มูลค่า 996.99 ล้านบาท JAS ปิดที่ 8.40 บาท ไม่เปลี่ยนแปลง มูลค่า 804.37 ล้านบาท INTUCH  ปิดที่ 86.00 บาท -0.50 บาท หรือ -0.58% มูลค่า 641.86 ล้านบาทCK ปิดที่ 26.75 บาท +0.25 บาท หรือ +0.94% มูลค่า 641.53 ล้านบาท